الموحدون كانوا جماعه اسماعيليه سريه دعت لامامة نزار ابن المستنصر. حسن الصباح اسس الجماعه فى ايران سنة 1090 فى القلعة الجبليه اللى كات مقر دعوته. كان بيقودهم واحد يلقب بـ" السيد " او " شيخ الجبل " و كان هو صاحب الامر و النهى. بعد شيخ الجبل كان فيه " الدعاه " اللى بياخدوا الأوامر منه و بينفذوها. الدعاه كانوا متقسمين على رتب حسب درجة اطلاعهم على أسرار الجماعه. أهم المراتب كات رتبة " الفداويه " . بعد موت حسن الصباح حكم سبع شيوخ جبل، و كانت ليهم أهميه سياسيه كبيره. اتسع نطاق نشاطهم و شمل الشام. فى سنة 1256 هاجم المغول بقيادة هولاكو قلعتهم فى ألموت و قضوا عليهم، و بعدين كمل عليهم الظاهر بيبرس فى الشام سنة 1273. فضلت منهم جماعات متفرقه فى سوريا و ايران و الهند. حكم قلعة ألموت (دولة الاسماعيليه) تمن حكام : 1- حسن بن على بن محمد الصباح 2- كيا بزرك أميد 3- محمد بن بزرك أميد 4-حسن بن محمد بن بزرك أميد ( اتلقب بـ " على ذكره السلام " ) 5- محمد بن حسن 6- جلال الدين بن محمد بن حسن ( اتلقب بـ " نومسلمان " معناها المسلم الجديد ) 7- علاء الدين محمد بن جلال الدين بن محمد بن حسن 8- ركن الدين خورشاه بن علاء الدين.